open-index/open-wikipedia-markdown huggingface dataset:
Sulcophanaeus imperator

***Sulcophanaeus imperator*** er en fargerik bille som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
En middelsstor (ca. 25 millimeter), høyt hvelvet, kort og kraftig, fargerik gjødselbille. Hodet er gjerne svart med gylne flekker på sidene, pronotum gyllent-grønnlig med en stor, svart midtflekk, dekkvingene gjerne blå i midten og grønne på sidene. Hannen har et langt, krumt horn i pannen og et trekantet horn på hver side av pronotum, området mellom disse hornene danner en nedsenket fure. Hunnen mangler horn på hode og pronotum. Pronotum er mye bredere enn langt. Dekkvingene er korte og brede med dype lengdefurer. Beina er kraftige gravebein.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Arten er utbredt i det sørlige Sør-Amerika (Paraguay, Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Phanaeini MacLeay, 1819
******* Slekten ***[[Sulcophanaeus]]*** Olsoufieff, 1924
******** ***Sulcophanaeus imperator*** (Chevrolat, 1844)

## Eksterne lenker
* 
* Bildegalleri over en del arter
Igor Anatoljevitsj Kirillov

**Igor Anatoljevitsj Kirillov**  (1970–2024) var en russisk offiser (generalløytnant). Han var sjef for det russiske forsvarets styrker for avverging mot biologiske, kjemiske og radiologiske våpen frem til han ble likvidert i 2024 av ukrainske sikkerhetsstyrker. Kirillov var den høyest rangerte russiske militære tjenestemannen som ble drept utenfor frontlinjene siden Russlands invasjon av Ukraina i februar 2022.

## Biografi
Igor Anatoljevitsj Kirillov  begynte i forsvaret i Sovjetunionen i 1987. Få år etter etter ble unionen oppløst; Kirillov var dermed del av det russiske forsvar. Han var stasjonert i (øst)-Tyskland fra 1991 inntil de siste russiske styrker ble trukket ut i 1994.  

I september 2014 ble Kirillov utnevnt til leder av Timosjenko militærakademi for ABC-forsvar.

I 2017 ble han kommandant for styrkene for avverging mot biologiske, kjemiske og radiologiske våpen. Han var involvert i bekjempelsen av covid-19-pandemien i Russland. Den 26. august 2021 tildelte den russiske forsvarsminister Sergej Sjojgu ham en dekorasjon for denne innsatsen.

Høsten 2024 innførte Storbritannia sanksjoner mot Kirillov for «engasjement i bruk av kjemiske våpen» i Russlands angrepskrig mot Ukraina. Under Kirillovs kommando hadde Russland blant annet brukt klorpikrin (kjent allerede fra første verdenskrig) og CS-gass (tåregass) som kjemiske kampmidler mot Ukraina, noe som ble bekreftet i november 2024 av Organisasjonen for forbud mot kjemiske våpen etter flere måneders undersøkelser. I tillegg ble sanksjonene begrunnet med at han var et «viktig talerør for Kremls desinformasjon».

Den 16. desember 2024 siktet Ukraina Kirillov *in absentia* for bruk av forbudte kjemiske våpen under Den russisk-ukrainske krig.

## Død
Den 17. desember 2024 ble Kirillov og hans adjutant drept i et bombeattentat utenfor hans boligblokk i Moskva. En bombe var skjult i håndtaket til en elsparkesykkel som var hensatt på fortauet nær utgangsdøren hvorfra de to kom ut. 

Ukrainas sikkerhetstjeneste sa at det var de som stod bak; og begrunnet det med at generalen var en krigsforbryter. Ukrainske myndighetspersoner sa at over  soldater var blitt hospitalisert og tre drept som følge av angrep med kjemiske våpen under Kirillovs kommando.

En dag etter anslaget mot Kirillov sa russiske myndigheter at de hadde arrestert en usbekisk statsborger som skulle ha tilstått å ha handlet på vegne av ukrainsk etterretning. Til gjengjeld ble han angivelig lovet  amerikanske dollar og permanent opphold i et europeisk land.

## Noter

## Referanser
Prisområde (kraftmarkedet)

Et **prisområde** for elektrisk kraft er et avgrenset område hvor strømmen handles til *samme* spotpris på en kraftbørs. Et prisområde avgrenses av nettselskapet og kan være et helt land, eller deler av det.

Områdepriser i kraftmarkedet beregnes for å håndtere flaskehalser i transmisjonsnettet og balansere tilbud og etterspørsel i ulike budområder. Norge har fem slike områder, mens Sverige, Danmark og Finland har færre.

Prisforskjeller oppstår på grunn av regionale variasjoner i krafttilgang. Noen områder har overskudd og eksporterer strøm, mens andre har underskudd og må importere. Begrenset overføringskapasitet kan skape flaskehalser, som i noen tilfeller kan føre til negative kraftpriser.

Budområder defineres for å regulere prisdynamikken, der strøm flyter fra områder med lav pris til områder med høy pris. Dette hjelper med å stabilisere krafttilgangen og forsyningssikkerheten, samtidig som det gir langsiktige signaler til produsenter og forbrukere om behovet for investeringer i kraftsystemet.

Når det ikke er kapasitetsbegrensninger i det nordiske kraftnettet, blir områdeprisene like i hele regionen og tilsvarer systemprisen.

## EPAD'er og prisområderisiko
Strømprisen avviker vanligvis fra prisområde til prisområde, for eksempel når det er begrensninger i overføringsnettet. En spesiell differansekontrakt kalt *Electricity Price Area Differentials* (EPAD) lar handlende på kraftbørsen hedge mot denne markedsrisikoen. Handelen med EPAD'er innenfor det europeiske kraftmarkedet er preget av lavt volum og høye transaksjonskostnader. 

## NO5
Statnett opprettet den 15. mars 2010 et nytt prisområde, NO5, for å håndtere utfordringer i Bergensområdet og SFE-området. NO5 inkluderer Sogn og Fjordane Energilags område (inkludert indre Sogn), BKK-området og SKL-området. Formålet var blant annet å gi markedet informasjon, redusere spesialreguleringskostnader og forenkle kapasitetsfastsettelse. 

Prisområdet skulle også bidra til energieffektivisering ved å gi insentiver til lavere forbruk og import. Samtidig ble det sett på som et produksjonssterkt område med kraftintensiv industri, og prisøkningen ga signal om drift av gasskraftverket på Kårstø, noe som sparer vannkraft på Vestlandet.

Handelskapasiteten innen NO5 avhenger sterkt av produksjonsfordelingen mellom SFE- og SKL-området, noe som påvirker eksportmuligheter til naboområdene NO1 og NO2.

## Se også

* Nord Pool

## Referanser
Igor Kirillov

**Igor Kirillov** kan sikte til:

* Den russiske programleder Igor Leonidovitsj Kirillov (1932-2021)
* Den russiske historiker og arkeolog Igor Ivanovitsj Kirillov (1937-2008)
* Den russiske generalløytnant Igor Anatoljevitsj Kirillov (1970-2024) 
* Den litauiske fortball spiller Igor Jevgenjevitsj Kirillov av russisk etnisitet (1971- ) -- litauisk: *Igoris Kirilovas*
Erik Gomez-Baggethun

**Erik Gomez-Baggethun** er en norsk professor i natur- og miljøforvaltning ved Norges miljø- og biovitenskapelige universitet. Han er også vitenskapelig rådgiver for Norsk institutt for naturforskning og seniorrådgiver ved Universitet i Oxford. I 2024 var han for sjuende gang med på Clarivates liste over de mest siterte forskerne i verden.

## Referanser
Harald Haraldssøn

**Harald Haraldssøn** (1898–1992) var en norsk bedriftsleder og motstandsmann under den tyske okkupasjonen av Norge under andre verdenskrig.

I 1970 ble han portrettert i NRKs programserie *[[En askeladd i norsk næringsliv]]*.

## Referanser
South Pacific (musikal)

***South Pacific*** er en musikal av de faste samarbeidspartnerne Rodgers og Hammerstein. Musikken er komponert av Richard Rodgers, sangtekstene er skrevet av Oscar Hammerstein II og librettoen av Hammerstein og Joshua Logan. Musikalen hadde urpremiere på Broadway i 1949 og ble umiddelbart en suksess; den første produksjonen ble spilt 1925 ganger før den ble tatt av plakaten. Handlingen er basert på James A. Micheners Pulitzer Prize–vinnende novellesamling *Tales of the South Pacific*, som kom ut i 1947. I tillegg til at Rodgers og Hammerstein mente at Micheners verk var et godt utgangspunkt for en musikal som ville slå an på Broadway og bli en kassasuksess, valgte de denne novellesamlingen fordi den ga dem muligheten til å markere et klart standpunkt mot rasisme i datidens segregerte samfunn.

## Filmatiseringer
I 1958 hadde den første filmatiseringen av musikalen premiere; regien var ved Joshua Logan, som hadde skrevet librettoen til musikalen sammen med Oscar Hammerstein II.

## Referanser
Oksla naturreservat

**Oksla naturreservat** er et naturreservat i Vennesla kommune. Det består av et område på grensen til kommunene Evje og Hornnes og Lindesnes. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende traktorslepe.

Verneforskriften sier at formålet med vernet er 
::«å bevare et område som representerer en bestemt type natur i form av edellauvskog bestående av eikeskog og gammel storvokst ospedominert skog.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Jacob Pryts

**Jacob Pryts Laren** (født 1998) er en dansk fotballspiller som spiller for .

## Referanser


## Eksterne lenker
*
Russell Bentley

**Russell Bonner Bentley III** (med tilnavnene **Texas** og **The Donbass Cowboy** ; 1960–2024) var en amerikansk soldat og youtuber som fra 2014 deltok som soldat på Folkerepublikken Donetsks side i krigen i Ukraina, og senere som russlandvennlig krigskorrepondent på YouTube og for nyhetsbyrået Sputnik.

## Liv og virke
### Bakgrunn
Han ble født i Austin i Texas, men vokste opp i Highland Park i storbyområdet Dallas. I ung alder ble han sosialist.

### Livsløp
Etter oppfordring fra sin far, meldte han seg til tjeneste i US Army og tjenestegjorde i tre år, i Louisiana og i Vest-Tyskland. Deretter ble han kelner på South Padre Island i Texas.  

I 1990 flyttet Bentley til Minneapolis. Til å begynne med jobbet han som tømmerhogger, og senere solgte han marihuana i stedet. Han ble en marihuanaaktivist, og begynte i National Organization for the Reform of Marihuana Laws og Grassroots Party, et parti som støttet stoffbrukets legalisering. I en alder av 30 år stilte han som tredjepartikandidat for det amerikanske senatet for Grass Root Party i valget i 1990, og vant 1,65 % av stemmene. 

På midten av 1990-tallet ville Bentley også besøke det kommunistiske Cuba, hvor han utdypet sin venstreorienterte overbevisning, og selv ble kommunist. I februar 1996 ble Bentleys hus raidet av politiet og han ble arrestert for grov handel med marihuana. Han fikk en dom på fem år og tre måneder. Selv om han skulle løslates i slutten av 1999, rømte Bentley i august 1999 fra fengselet. Han levde som flyktning til 2007, da han ble tatt til fange og sendt til et høysikkerhetsfengsel for å sone resten av straffen. Han ble løslatt fra fengselet sommeren etter.

### Pro-russisk aktivisme
I 2014 jobbet Bentley som arborist i Round Rock i Williamson County i Texas. Bentley forlot livet i USA, inkludert et forhold til en yogainstruktør, for å slutte seg til pro-russiske styrker i Donetsk i Ukraina, motivert av et ønske om å bekjempe ukrainske styrker. 

Han ankom Donetsk 7. desember 2014.  Han tjenestegjorde der i Vostok-bataljonen og XAH Spetsnats-bataljonen i 2014, 2015 og 2017 for Folkerepublikken Donetsk.

I 2021 fikk han russisk statsborgerskap, etter at han tidligere hadde fårr statsborgerskap i Folkerepublikken Donetsk. 

Han var youtuber inntil hans kanal ble slettet tidlig i 2022. Han arbeidet også for det russiske statseide nyhetsbyrået Sputnik som krigskorrespondent.

Ifølge sin kone forsvant han den 8. april 2024. Det ble senere rettet anklage mot fire russiske soldater for å ha torturert og myrdet ham. He innrømmet å ha drept ham - fordi de tok ham for å være en amerikansk spion. De vansiret liket og flyttet det til et annet sted i håp om å tåkelegge omstendighetene rundt hans død.

## Noter

## Referanser
Phanaeus splendidulus

***Phanaeus splendidulus*** er en bille som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
En middelsstor (12-21 millimeter), høyt hvelvet, kort og kraftig gjødselbille. På farge er den gjerne skinnende grønn. Hannen har et rett, i spissen flatt horn i pannen og et flatt, rett oppstående horn på hver side av pronotum. Dekkvingene er korte og brede med dype lengdefurer. Hunnen mangler horn på hode og pronotum, hodet har en "hylle" bak og pronotum en stor, svart midtflekk.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Gruppen er utbredt i Sør-Amerika (sørlige Brasil, nordlige Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Phanaeini MacLeay, 1819
******* Slekten ***[[Phanaeus]]*** Macleay, 1819 - 58 arter
******** *[[Phanaeus splendidulus]]* (Fabricius, 1781)

## Eksterne lenker
*
Max Manus (tegneserie)

***Max Manus***, med undertittelen *En tegneserie om en av Norges største motstandshelter*, er en tegneserieroman av Andreas K. Iversen fra . Boka forteller historien om Max Manus under andre verdenskrig.

Med *Max Manus* vant Iversen ARKs barnebokpris 2024 og Bokslukerprisen 2025.

Boka fikk blandede anmeldelser, *[[Nettavisen]]*s anmelder ga boka terningkast 5. Boka ble også anmeldt – uten terningkast eller tallvurdering – av *[[Dagens Næringsliv]],* Leser søker bok, Barnebokkritikk.no og tegneserietidsskriftene *[[Empirix]]* og *[[Serienett]].*

## Referanser
Kringsjå holdeplass

**Kringsjå holdeplass** ligger på Setesdalsbanen. Holdeplassen ble opprettet i 1930 og het da Kringsjaa; dagens rettskrivning kom i 1936. 

Holdeplassens perrong er kort og tilpasset stopp med korte motorvogntog.

Lenken går til et fotografi som viser tog på holdeplassen i museumsbanetiden. Kringsjådammens vestre ende i forgrunnen.

## Litteratur
* Banedata 2013

## Referanser
Beihølen holdeplass

**Beihølen holdeplass** ble etablert på Setesdalsbanen i 1954 i forbindelse med byggingen av Beihølen dam. Holdeplassen lå ved km&nbsp;350,64, ca. 5,4&nbsp;km fra Grovane. Den ble nedlagt samtidig med banen 2. september 1962.

## Museumsbanens stoppesteder ved Beihølen
Da en del av Setesdalsbanen ble gjenåpnet som museumsbane 24. juni 1964, ble *Beihølen stasjon* opprettet snaut 200 meter lengre sør, ved km&nbsp;350,47, for å fungere som museumsbanens nordre endepunkt.

23. november 1996 ble museumsbanen forlenget til Beihøldalen stasjon, og i den forbindelse ble Beihølen stasjon nedlagt, mens *Beihølen dam holdeplass* ble opprettet seksti meter lenger nord, ved km&nbsp;350,53. Holdeplassen er senere fjernet.

## Referanser
Pachysoma denticolle

***Pachysoma denticolle*** er en bille som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, svarte biller, dekkvingene rødbrunlige med svart søm. Pronotum og dekkvingene er hvelvede, med en markert innskjæring mellom, slik at billene kan likne overflatisk på edderkopper. Hodet er skovlformet og bredt med brede tenner langs forkanten, kan ha noen små knøler i midten, men ikke lange horn. Beina er nokså lange.

## Levevis
Artene lever i ørkenområder, ofte i sanddyner. Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Slekten er utbredt i et begrenset område i Namibørkenen det sørlvestlige Afrika, i Namibia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Scarabaeini Latreille, 1802
******* Slekten ***[[Pachysoma]]*** MacLeay, 1821 - 13 arter
******** ***Pachysoma denticolle*** Péringuey, 1888

## Eksterne lenker
*
Scarabaeus (Kheper) festivus

***Scarabaeus (Kheper) festivus*** er en bille som hører til familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda. Disse billene er oppkalt etter den egyptiske guden Kheper, som hadde skikkelse av en kjempe-skarabé og rullet solen over himmelen hver dag likesom billene ruller møkkballer. Det er usikkert om det er denne slekten, den nærtstående slekten *[[Scarabaeus]]* eller begge som er opphav til fortellingen. Slekten er mest utbredt i Afrika.

## Utseende

Store (30-35 millimeter) og kraftige, langbeinte, vanligvis metallisk fargede skarabider. De ligner mye på slekten *[[Scarabaeus]]* (i snever forstand), men kjennes lett på sine metalliske farger. Hodet er stort og bredt, spadeformet, gjerne med kraftige tenner langs forkanten. Pronotum er bredt (bredere enn dekkvingene), ofte med sture punktgroper. Dekkvingene er forholdsvis korte og brede. Beina er kraftige og ganske lange, frambeina er omdannet for graving, med kraftige, skovlaktig pigger på utsiden. Fotleddene på forbeina er forsvunnet.

## Levevis
Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves dypt ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina.

## Den hellige skarabé
Artene i slektene *Scarabaeus* og *Kheper* (ofte kalt pilletrillere på norsk) er store, kraftige biller med skovlformet hode og lange, kraftige bein der framføttene er helt bortredusert. Antikkens egyptere la merke til denne billens energiske arbeid. I den gamle egyptiske mytologien mente man at solen var en slik ball, som hver dag ble rullet over himmelhvelvingen av en enorm skarabé, guden Kheper. Små skarabé-modeller ble skåret ut i mer eller mindre edle steinslag og brukt som amuletter, blant annet ble de ofte viklet inn i bandasjene rundt mumier, for eksempel på mumiens panne og bryst. Arten *Scarabaeus sacer* er kjent som den hellige skarabé, men egypternes opprinnelige modell kan like gjerne ha vært en av den metallskinnende artene i slekten *Kheper*.

## Utbredelse
Arten er utbredt i Afrika (Den demokratiske republikken Kongo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** slekten *[[Scarabaeus]]* Linnaeus, 1758
******* Underslekten *[[Kheper (bille)|Kheper]]* Janssens, 1940
******** ***Scarabaeus (Kheper) festivus*** (Harold, 1868)

## Kilder
* Beetles of Africa, med bilder av noen av artene https://web.archive.org/web/20160304135602/http://www.beetlesofafrica.com/cat_select.asp?famcat=Scarabaeinae%20Ball%20Rolling

## Eksterne lenker
*
Scarabaeus (Escarabaeus) brahminus

***Scarabaeus (Escarabaeus) brahminus*** er en bille som hører til familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.

## Utseende
Store og brede, litt flate, blankt svarte skarabider. Hodet er bredt skovlformet med butte tenner på forkanten. Beina er lange og kraftige gravebein.

## Utbredelse
Arten er utbredt i India og Iran.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Scarabaeini
******* slekten skarabéer, *[[Scarabaeus]]* Linnaeus, 1758
******** Underslekten *[[Escarabaeus]]* Zídek & Pokorny, 2011
********* ***Scarabaeus (Escarabaeus) brahminus*** Laporte de Castelnau, 1840

## Eksterne lenker
* Bilde av ''Escarabaeus bannuensis''
*
Cheironitis irroratus

***Cheironitis irroratus*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
Middelsstore (13-20 millimeter), avlange, gråbrunlige skarabider. Hodet er stort, litt kantete, antennene ganske korte. Pronotum er rundet, bredere enn langt og bredere enn dekkvingene, fint punktert. Dekkvingene er parallellsidige, rektangulære sett ovenfra, med tydelige punktstriper. Frambeina har en pigg på låret, leggene (protibiae) er lange og krumme med tre tenner på utsiden, føtter (tarser) mangler. Mellom- og bakbeina er korte og kraftige.

## Utbredelse
Arten finnes på den Iberiske halvøya, i Nord-Afrika og på Korsika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slekten *[[Cheironitis]]* Lansberge, 1875 – i Europa:
******* ***Cheironitis irroratus*** (Rossi, 1790)

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
* Bilde av ''Cheironitis furcifer''
* Bilder av ''Cheironitis ungaricus'' 
*
Through the Dark

***Through the Dark*** er en amerikansk stumfilm fra 1924 regissert av George W. Hill.

## Skuespillere
*Colleen Moore som Mary McGinn
*Forrest Stanley som Boston Blackie
*Margaret Seddon som McGinn
*Hobart Bosworth som Warden
*George Cooper som Travel
*Eddie Phillips
*Wade Boteler som O'Leary
*Tom Bates som Sandy

## Referanser


## Eksterne lenker
*
L’Arriviste

***L'arriviste*** er en fransk stumfilm fra  regissert av André Hugon. Filmen er en remake av en kortfilm med samme navn fra , og er basert på en roman av Félicien Champsaur fra .

## Skuespillere
* Pierre Blanchar som Jacques de Mirande  
* Jeanne Helbling som Marquisette  
* Ginette Maddie som Renée April  
* Gilbert Dalleu som Chesnard  
* Camille Bert som L'inconnu  
* Henri Baudin som Claude Barsac  
* Jean d'Yd
* Max Charlier

## Referanser


## Eksterne lenker
*
Conclave (film)

***Conclave*** er en britisk-amerikansk spillefilm fra 2024 regissert av Edward Berger, med Ralph Fiennes i en av de bærende rollene.

## Referanser


## Eksterne lenker
*
Edward Berger

**Edward Berger** er en østerriksk filmregissør og manusforfatter. Hans film *Intet nytt fra vestfronten* (2022), basert på Erich Maria Remarques antikrigsroman med samme tittel, ble nominert til Oscar i ni kategorier og vant fire Oscar. Den samme filmen ble nominert til BAFTA i 14 kategorier, og vant syv BAFTA.

## Filmografi (utvalg)

* 2014: *Jack*
* 2019: *All My Loving*
* 2022: *[[Intet nytt fra Vestfronten (2022)|Intet nytt fra vestfronten]]*
* 2024: *[[Conclave (film)|Conclave]]*

## Referanser


## Eksterne lenker
*
Viking Fotballklubb i 2025

**Viking Fotballklubb (menn) i 2025** er en oversikt over samtlige spillere, tabell og kamper som Viking Fotballklubbs herrelag spilte i fotballsesongen 2025.

## Eliteserien

### Tabellplassering pr. serierunde

## Kamper
### Treningskamper

### Seriekamper

### Norgesmesterskapet 2025

### Norgesmesterskapet 2026
Eliteserielagene kom inn i 3. runde.

### UEFA Conference League 25/26
Viking kvalifiserte seg til UEFA Conference League 2025–2026 gjennom 3. plassen i Eliteserien 2024. De gikk inn i 2. kvalifiseringsrunde.

## Vikinger på landslag
### Australia

### New Zealand

Joe Bell har også en kamp som ubenyttet reserve.

## Spillerstatistikk

## Overganger
### Inn

### Ut

### Lån inn
Ingen

### Lån ut

## Referanser
Vaniosus

***Vaniosus*** er en slekt av skyggebiller.

## Utseende
Middelsstore, avlange, brunlige til svarte skyggebiller med trådformede antenner. Pronotum er lengre enn bredt, mye smalere enn de ovale dekkvingene.

## Levevis
I alle fall noen av artene kan finnes ved råtnende kadavere i tørre områder, gjerne områder med sparsom vegetasjon i randsonen av ørkener.

## Utbredelse
Gruppen er utbredt i det sørlige Sør-Amerika (Argentina).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** 
******* Stammen **[[Evaniosomini]]** Lacordaire, 1859
******** Slekten ***Vaniosus*** Kulzer, 1956
********* *[[Vaniosus paradoxus]]* Kulzer, 1956
********* *[[Vaniosus profana]]* (Kulzer, 1956)

## Referanser




## Eksterne lenker
*
Schoenicus

***Schoenicus*** er en slekt av skyggebiller der de fleste av artene er knyttet til tørre miljøer.

## Utseende
En middelsstor (ca. 10 millimeter), avlang, halvblank, brun skyggebiller. Oversiden er fint og tett punktert. Antennene er tynne og trådformede. Pronotum er forholdsvis lite, mye bredere enn langt, rundet. Dekkvingene er rundede uten punktstriper, beina nokså tynne.

## Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

## Utbredelse
Arten er utbredt langs østkysten i USA.

## Systematisk inndeling
Slektsnavnet har ofte vært stavet *Phytophilus*.
* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** 
******* Stammen **[[Epitragini]]** Blanchard, 1845
******** Slekten ***Schoenicus*** LeConte, 1866
********* *[[Schoenicus puberulus]]* LeConte, 1866

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/505581
*
Leo Soekoto

**Leo Soekoto** (1920–1995) var en indonesisk ordensgeistlig og katolsk erkebiskop av Jakarta.

## Liv og virke
### Prest
Leo Soekoto sluttet seg til jesuittordenen og ble presteviet den 22. august 1953.

### Erkebiskop av Jakarta
Den 21. mai 1970 utnevnte pave Paul VI ham til erkebiskop av Jakarta. Erkebiskopen av Semarang, kardinal Justinus Darmojuwono, ordinerte ham til biskop den 15. august samme år; medkonsekratorer var biskopen av Denpasar, Paul Sani Kleden, og den emeriterte erkebiskop av Jakarta, Adrianus Djajasepoetra.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Erkebiskop Ottavio De Liva (1911-1965) *1962
* Kardinal Justinus Darmojuwono (1914-1994) *1964
* Erkebiskop *Leo Soekoto* S.J. (1920-1995) *1970

## Referanser
Cornelius Karlstrøm

**Cornelius Karlstrøm** (1897-1978) var en norsk gårdbruker, tømmermann, funksjonær og Arbeiderpartiet-politiker fra Talvik. Han var stortingsrepresentant for Finnmark i én periode 1950–1953, og ordfører i Talvik 1946–1951.

Han var født på gård, og bygde selv en egen gård i 1936. Ved siden av gårdsbruket arbeidet han som tømmermann og som fiskerioppsynsbetjent i Finnmark 1932–1941. Han var ligningsfunksjonær i Talvik 1944–1963. Han satt i kommunestyret 1931–55 og var ordfører 1946–1951. Han var ellers skolestyreformann, styreleder for Alta Kraftlag 1948–1949 og 1958–1969 og formann i fylkeslandbruksstyret i Finnmark 1957-1968. Han var styremedlem i Distriktenes utbyggingsfond 1952–1961. 

Han var farfar til stortingsrepresentant Randi Karlstrøm.
## Referanser


## Eksterne lenker
*
Hishovfjell naturreservat

**Hishovfjell naturreservat** er et naturreservat i Evje og Hornnes kommune. Det består av et område syfvest av Høvringsvatnet. Området ble vernet 6. desember 2024. Reservatet inngår i verneplan for skogvern. Sykling, ridning og bruk av hest er forbudt utenom eksisterende traktorveier og stier.

Verneforskriften sier at formålet med vernet er 
::«å bevare et område som
:::a.	representerer en bestemt type natur i form av variert skog med innslag av både rike og fattige skogtyper, deriblant gammel ospedominert skog og relativt rik blandingsskog med varierende innslag av edellauvtrær, samt våtmark og myr
:::b.	inneholder truet, sjelden eller sårbar som de sårbare artene trollringlav og hvitkurle og de sterkt truede artene solblom og alm.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Zootropolis 2

***Zootropolis 2*** er en amerikansk komedie fra 2025. Filmen er regissert av Jared Bush og Byron Howard og Jason Bateman og Ginnifer Goodwin som hovedstemmer.

## Rolleliste (stemmegivere)
* Jason Bateman som Nick Wilde
* Ginnifer Goodwin som Judy Hopps

## Referanser


## Eksterne lenker
*
Rynkebjørnebær

**Rynkebjørnebær** (*Rubus scissus*) er en busk i bjørnebærslekta, som tilhører rosefamilien.

Den danner opprette, lave kratt. Årsskuddene er dypt furete med mange tettsittende, smale, gule–mørkt rødbrune, 3–5 mm lange torner. Bladene er fem- eller sjukoblede, grågrønlige og litt hårete oppå.  Blomsterstanden består av 5–10 små, hvite blomster. Blomsterskaftet har 3–9 litt bøyde–rette, smale torner. Begerbladene er blankt grønne med hvit kant. Pollenbærerne er kortere enn griffelen. Fruktemnene er hårete. Voksestedene er som for andre bjørnebærarter, åpne eller halvåpne steder i kratt og skogkanter, og ofte langs veger og mot bergvegger.

Rynkebjørnebær er en de mest utbredte bjørnebærartene i Norge og vokser spredt i et belte langs kysten fra Oslofjorden til Romsdal. Den vokser langt inn i fjordene på Vestlandet og har også en isolert forekomst på Gol i Hallingdal.

En taksonomisk gjennomgang fra 2009 viser at planten som tidligere ble kalt nålebjørnebær *R.&nbsp;nessensis* subsp. *scissoides*, skal kalles *R.&nbsp;scissus*, mens planten som ble kalt *R.&nbsp;scissus* får det nye navnet *R.&nbsp;ochracanthus*. Begge artene er blitt regnet som rynkebjørnebær i Norge.

Utbredelsen til *R.&nbsp;scissus* omfatter De britiske øyer, Norge, Sverige, Danmark, Benelux-landene, Tyskland, Østerrike, Tsjekkia, Slovakia og Polen. *R.&nbsp;ochracanthus* er utbredt i Norge, Sverige, Danmark, Tyskland (sørover til Hunsrück), Benelux-landene, Polen og Kaliningrad oblast i Russland.  Det kan tenkes at *R.&nbsp;ochracanthus* også finnes på De britiske øyer.

På De britiske øyer og langs en 23 km lang strekning på sørlandskysten i Norge fra Grisøya i Lillesand til Bråvannsbakkene i Kristiansand vokser det en type bjørnebær som ofte skilles ofte ut som en egen art, skotsk bjørnebær (*R.&nbsp;fissus*). I studien fra 2009 antar man at navnet *R.&nbsp;fissus* er blitt brukt om både *R.&nbsp;scissus* og *R.&nbsp;ochracanthus*. I *Plants of the World Online* fra Kew Science regnes derimot både *R.&nbsp;fissus* og *R.&nbsp;ochracanthus* som synonymer for *R.&nbsp;scissus*.

## Referanser


## Eksterne lenker
*
Dunkelflaute

En **dunkelflaute** er innen fornybar energi en periode hvor det verken vind eller sollys nok til å produsere vindkraft eller solkraft. Dunkelflauten en kombinasjon av høytrykk og skydekke hvor det er vindstille. I regioner som har en stor andel av elektrisitetsproduksjonen fra sol eller vind, kan dunkelflauten føre til strømmangel og høye energipriser hvis det ikke er mulighet for å motvirke med variabel balansekraft. 

Ordet kommer fra tysk og betyr mørkt-vindstille. Flertallsform er *dunkelflauten*. Innen meteorologi omtales fenomenet som *anticyclonic gloom* (høytrykksmørke). 

Det er ingen presis offisiell definisjon av dunkelflaute. Men en foreslått definisjon er en periode på minst én time hvor både sol- og vindkraft produserer mindre enn 20% av kapasitet. 

I det nordlige sentraleuropa forekommer 2-10 dunkelflauten årlig. De forekommer vanligvis mellom oktober og februar. I Japan derimot kan dunkelflaute forekomme både som følge av stasjonære værfronter om sommeren (*Baiu*) og som følge av sykloner langs sør-kysten om vinteren (*Akisame*). 

## Referanser
Paul Sani Kleden

**Paul (Paulus) Sani Kleden** (1924–1972) var en indonesisk ordensgeistlig som mellom 1961 og 1972 var katolsk biskop av Denpasar (hovedstaden på øya Bali).

## Liv og virke
### Prest
Paul Sani Kleden gikk på misjonshuset Sint Franciscus Xaverius i Teteringen nær Breda i Nederland og ble ordinert til prest den 20. august 1950 av verbittene, en misjonsorden grunnlagt den 8. september 1875 i Nederland under det latinske navnet *Societas Verbi Domini*. Han studerte kanonisk rett i Roma.

Etter hjemkomsten ble han foreleser ved presteseminaret i Ledalero. Han var i flere år pro-vikar for Antonius Hubert Thijssen, apostolisk vikar i Ende. I 1960 ble han generalvikar for den apostoliske vikar i Larantuka, Gabriel Wilhelmus Manek.

### Biskop av Denpasar
Den 4. juli 1961 ble han første biskop av Denpasar og innehadde dette embetet til sin død den 17. november 1972. 

Paul Sani Kleden ble bispeviet den 3. oktober 1961 av Gabriel Wilhelmus Manek, erkebiskop av Ende, med biskopen av Larantuka, Antonius Hubert Thijssen, og biskopen av Atambua, Theodorus van den Tillaart, som medkonsekratorer. 

I løpet av denne tiden var han konsilfar til alle fire sesjonene i Det andre Vatikankonsil.

Han deltok i Det andre Vatikankonsil (1962–1965) som konsilfader gjennom alle fire sesjonene. Han spilte en rolle i etableringen av Denpasar-grenen til PMKRI Sanctus Paulus den 10. oktober 1963 i Denpasar på Bali.

Som biskop tjente Paul Sani Kleden som medkonsekrator ved bispeordinasjonene til Paternus Nicholas Joannes Cornelius Geise (6. januar 1962), Justinus Darmojuwono (6. april 1964), Gregorius Manteiro (15. august 1967) og Leo Soekoto (15. august 1970).

Deet sin død ble han ettefulgt som biskop i av Denpasar av Vitalis Djebarus.

## Episkopalgenealogi
Hans episkopalgenealogi er:
* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) *bispeviet 1690
* Biskop Alexander Sigismund von der Pfalz-Neuburg (1663–1737) *1691
* Biskop Johann Jakob von Mayr (1677–1749) *1719
* Biskop Joseph Ignaz Philipp von Hessen-Darmstadt (1699–1768) *1741
* Erkebiskop Klemens Wenzeslaus von Sachsen (1739–1812) *1766
* Erkebiskop Max Franz von Havsburg-Lothringen (1756–1801) *1785
* Biskop Kaspar Max Droste zu Vischering (1770–1846) *1795
* Biskop Cornelius Ludovicus van Wijkerslooth (1786–1851) *1833
* Erkebiskop Johannes Zwijsen (1794–1877) *1842
* Biskop Franciscus Jacobus van Vree (1807–1861) *1853
* Erkebiskop Andreas Ignatius Schaepman (1815–1882) *1860
* Erkebiskop Petrus Matthias Snickers (1816–1895) *1877
* Biskop Gaspard Josephus Martinus Bottemanne (1823–1903) *1883
* Erkebiskop Henricus van de Wetering (1850–1829) *1895
* Biskop Arnold Frans Diepen (1860–1843) *1915
* Biskop Heinrich Leven (1883–1953) *1933
* Erkebiskop  Gabriel Wilhelmus Manek S.V.D. (1913–1989) *1951
* Biskop *Paul Sani Kleden* S.V.D. (1924–1972) *1961

## Referanser
Fåberg Musikkforening

**Fåberg Musikkforening** er et janitsjarkorps stiftet i 1887 som holder til i Fåberg, ved Lillehammer i Innlandet. Korpset har per 2026 rundt 45 aktive musikanter. Fåberg Musikkforening er et aktivt korps med øvelser, marsjeringer og konserter i lokalmiljøet gjennom hele året. Korpset jobber for et godt miljø og et høyt musikalsk nivå, med fast deltakelse i NM for janitsjarkorps i Trondheim hvert år. Korpset deltar også i lokale musikkonkurranser som Innlandsmesterskapet i regi av NMF og KorpsCup Otta.

## Norgesmesterskapet

## Referanser
Burj el Barajneh

**Burj el-Barajneh** (arabisk: برج البراجنة) er en bydel i de sørlige forstedene til Beirut i Libanon. Den ligger mellom Beirut–Rafic Hariri International Airport og byen Haret Hreik.

Befolkningen er for det meste sjiamuslimer, men også sunnimuslimer og noen kristne maronitter. Det er også et betydelig antall flyktninger, som kurdere, irakere (inkludert assyrere) og mer nylig ankomne syrere, som hovedsakelig bor i og rundt den palestinske Burj el Barajneh flyktningleir.

## Referanser
Norsk Topphockey

**Norsk Topphockey** (NTH) er en interesseorganisasjon som består av ishockeyklubbene i Eliteserien i ishockey (Elitehockeyligaen), og har som målsetting styrke samarbeidet mellom klubbene og Norges Ishockeyforbund for «å øke inntektene for disse og utvikle Eliteserien/GET Ligaen i ishockey generelt.»

Leif Øverland er  styreleder for Norsk Topphockey. Han er også direktør for Elitehockey AS, som eies 50% av Norsk Topphockey og 50% av Norges Ishockeyforbund og har til formål å forvalte medie- og markedsavtaler for Eliteserien og finansiere administrativ drift av Eliteserien.

## Se også
* Norges Ishockeyforbund

## Referanser


## Eksterne lenker
* Norges Ishockeyforbunds hjemmesider
* Offisielt nettsted
Assad-regimets fall

Assad-familiens regime i Syria, ved president Bashar Al-Assad, kollapset den 8. desember 2024, under en stor offensiv igangsatt av syriske opposisjonsstyrker. Offensiven ble ledet av Tahrir al-Sham og støttet av den tyrkisk-støttede syriske nasjonale hæren, som en del av den pågående syriske borgerkrigen. Assad-familiens styrte Syria som et arvelig totalitært regime, siden Hafez al-Assad overtok makten i 1971 etter den korrigerende revolusjonen. Erobringen av Damaskus markerte slutten på Assad-familiens regime.

Da opprørskoalisjonen kjent som *Southern Operations Room* avanserte mot Damaskus, kom det rapporter om at Assad flyktet fra hovedstaden på et fly til Russland, hvor han fikk invilget politisk asyl med familien sin. Etter Assads avgang erklærte opposisjonsstyrker seier på syrisk statlig fjernsyn. Samtidig bekreftet det russiske utenriksministeriet Assads avgang og hans avgang fra Syria.

Det raske kollapsen til Assads regime ble møtt med sjokk over hele verden. Syriske opposisjonsstyrker skal angivelig selv ha blitt overrasket over hvor raskt den syriske regjeringen kollapset, i kjølvannet av offensiven.

Hizbollah ble svekket som følge av krigen i Libanon høsten 2024 noe som åpnet en mulighet for opprørerne. Opprørerne gikk mot Aleppo samme dag som Israel og Hizbollah inngikk våpenhvile. Russlands krigføring mot Ukraina medvirket trolig til regimets kollaps ved at Russland prioriterte resurser til krigen i Ukraina fremfor støtte til Assad. Russland hadde støttet Assad i borgerkrigen siden 2015. Assads fall anses som et betydelig prestisjenederlag for president Vladimir Putin og viser begrensinger i Russlands militære kapasitet. Irans svake økonomi medvirket trolig også til at Assads regime ble svekket.

## Bakgrunn
Al-Assad-familien hadde styrt Syria siden 1971, da Hafez al-Assad ble president i Syria for det syriske Baath-partiet. Etter hans død i juni 2000 ble han etterfulgt av sønnen Bashar al-Assad.

Hafez al-Assad bygget sitt regjeringssystem som et byråkrati som var preget av en distinkt personkult, ukarakteristisk i moderne syrisk historie. Bilder, portretter, sitater og lovprisninger av Assad ble vist overalt fra skoler til offentlige markeder og offentlige kontorer; og Hafez al-Assad ble omtalt som den «udødelige lederen» og den «Helligede» (*al-Muqaddas*) i offisiell assadist-ideologi. Hafez reorganiserte det syriske samfunnet langs militaristiske linjer, påkalte vedvarende konspiratorisk retorikk om farene ved utenlandsk-støttede komplotter som ble støttet av femte spaltister, og fremmet de væpnede styrkene som et sentralt aspekt av det offentlige liv.

Etter Hafez al-Assads statskupp i 1970 fremmet syrisk statlig propaganda en ny nasjonal diskurs basert på å forene syrere under «en enkelt forestilt Baath-identitet», så vel som Assadisme. Lojalistiske paramilitære kjent som *Shabiha* ('spøkelser'), guddommeliggjør Assad-dynastiet seg selv gjennom slagord som «Det er ingen Gud bortsett fra Bashar!», samt å forfølge psykologisk krigføring mot ikke-konforme befolkninger.

## Se også
*Israels invasjon av Syria 2024–

## Referanser


## Eksterne lenker
*
Ina Bruhn

**Ina Bruhn** (født 1971) er en dansk romanforfatter og manusforfatter.

Hun har blant annet utgitt romanene *I morgen eller en annen dag*, *To skritt og et lysår* og *Den andre broren*. Dessuten har hun vært medforfatter til manusene til film- og TV-produksjonene *Den store dag*, *Lotto*, *Øen*, *Guldhornene*, *Karlas kabale*, *Karla og Katrine* og *Vølvens forbandelse*. Bruhn vant i 2010 Kommunernes Skolebiblioteksforenings Forfatterpris for ungdomsromanen *Min jævla familie* fra .

## Referanser
Der er et yndigt land (film fra 1938)

***Der er et yndigt land*** er en dansk, dokumentarisk propagandafilm for Danmarks Nationalsocialistiske Arbejderparti fra  regissert av A. Langgaard Nielsen.

## Referanser


## Eksterne lenker
*
Der er et yndigt land (film fra 1983)

***Der er et yndigt land*** er en dansk dramafilm fra  regissert av Morten Arnfred etter et manus av Arnfred og Jørgen Ljungdahl.

Filmen vant Bodilprisen for beste danske film, og skuespillerne Ole Ernst og Arne Hansen vant hver sin Bodil for henholdsvis beste mannlige hovedrolle og beste mannlige birolle. Den ble nominert til Gullbjørnen ved filmfestivalen i Berlin. 

## Referanser


## Eksterne lenker
*
Der er et yndigt land (film fra 2006)

***Der er et yndigt land*** er en dansk kortfilm fra  regissert av Ditte Guldbrand Christensen.

## Referanser


## Eksterne lenker
*
Der er et yndigt land (andre betydninger)

**''Der er et yndigt land** kan vise til:*

* «[[Der er et yndigt land]]» – Danmarks ene nasjonalsang
* [[Der er et yndigt land (film fra 1938)|*Der er et yndigt land* (film fra 1938)]] – dansk dokumentarisk propagandafilm fra 1938 regissert av A. Langgaard Nielsen
* [[Der er et yndigt land (film fra 1983)|*Der er et yndigt land* (film fra 1983)]] – dansk spillefilm fra 1983 regissert av Morten Arnfred
* [[Der er et yndigt land (film fra 2006)|*Der er et yndigt land'' (film fra 2006)]] – dansk kortfilm fra 2006 regissert av Ditte Guldbrand Christensen
Toflekkpraktbille

**Toflekkpraktbille** (*Agrilus biguttatus*) er en bille som hører til familien praktbiller (Buprestidae).

## Utseende
En middelsstor (8-13 millimeter), slank, mer eller mindre metallisk grønn praktbille. Hver dekkvinge har en lys flekk i den bakre delen. Antennene er ganske korte. Hodet er omtrent så bredt som pronotum, med ganske store fasettøyne. Pannen er litt uthulet i midten slik at det dannes en grop mellom fasettøynene.

## Levevis
I motsetning til de fleste andre smalpraktbiller utvikler denne arten seg i greiner av nokså grove dimensjoner. Disse billene ser stort sett ut til å være vertsspesifikke på én vertsplante-art, denne arten går på eik og kan noen steder gjøre skade på eiketrær.

## Utbredelse
Arten er utbredt over det meste av Europa, og har utvidet sin utbredelse de siste årene, trolig på grunn av global oppvarming. I Norge er den fortsatt ganske sjelden, bare funnet noen få steder på Sør-Østlandet og blir vurdert som sterkt truet (EN) på den norske rødlisten for 2021 

## Systematisk inndeling
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Agrilini Lacordaire, 1857
******* Understammen Agrilina
******** Slekten **smalpraktbiller** (*Agrilus*) Curtis, 1825 - minst 4000 arter
********* **toflekkpraktbille**, *[[Agrilus biguttatus]]* (Fabricius, 1777)

## Referanser




## Kilder
* Olberg, S. 2007. *Agrilus cyanescens* Ratzeburg, 1837 (Buprestidae) and *Xyleborus monographus* (Fabricius, 1792) (Curculionidae) – two new but probably extinct Norwegian Coleoptera. Norwegian Journal of Entomology 54: 115-116.
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Artsdatabanken – Buprestidae Besøkt 24. august 2015.

## Eksterne lenker
* 
* 
* bugguide.net - bildegalleri over nordamerikanske arter
* Bildegalleri over russiske arter
Morten Arnfred

**Morten Arnfred** (1945–2025) var en dansk regissør og manusforfatter som skrev og regisserte flere danske TV-serier, deriblant *[[Riget]]* sammen med Lars von Trier.

## Referanser


## Eksterne lenker
*
Kari M. Osland

**Kari Margrethe Osland** (født 1970) er en norsk statsviter og forsker. Hun har siden 2023 vært direktør ved Norsk Utenrikspolitisk Institutt (NUPI).

Osland har vært tilknyttet NUPI siden 2000. Hun har doktorgrad i statsvitenskap fra Universitetet i Oslo. Oslands forskning har fokusert på konfliktdynamikk, opprør, fredsoperasjoner og fredsbygging. Hun skrev doktoravhandling om internasjonal bistand til politireform i land etter konflikt, og sammenlignet Afghanistan, Bosnia-Hercegovina, Kosovo, Serbia og Sør-Sudan. 

## Referanser